Kamu bisa jelasin ke aku soal Didi & Friends dalam bahasa melayu?

Didi & Friends ialah siri animasi 3D Malaysia dan francais pendidikan berasaskan hiburan untuk kanak-kanak prasekolah yang berumur 1-6 tahun dicipta oleh Sinan Ismail dan Hairulfaizalizwan Ahmad Sofian. Ia berkisarkan tentang tiga ekor ayam serama muda yang bernama Didi, Jojo dan Nana serta kawan-kawan haiwan antropomorfik yang menyanyikan lagu kanak-kanak. Francais ini diterbitkan oleh Digital Durian dari 2012 sehingga 2021. Hak penerbitan dan pemilikannya kemudian dibeli oleh Warnakala Studios yang diasaskan oleh Hairulfaizalizwan.

Francais ini bermula dengan rinitisannya yang bertajuk Didi & Friends: The Science Explorers (2012), kemudian diikuti oleh saluran YouTube rasminya yang menyiarkan video animasi lagu kanak-kanak sejak 16 Mei 2014. Ia juga berkembang sebagai siri animasi, siri filem, siri buku dan pelbagai barangan dagangan. Sejak penampilan sulung rasminya, Didi & Friends menjadi antara salah satu animasi buatan Malaysia terbaik yang pernah diterbitkan. Selain itu, Didi & Friends turut membuat penampilan khas dalam beberapa episod Omar & Hana.